Viborger Samler, 1837-01-21
Odense, den 16de Januar. Et vedholdende Sneefog fra Fredag til Løverdag Aften, forbundet med en stærk Storm, havde saaledes tilfyget Veiene, at de, inden Kastning kunde finde Sted, vare ufremkommelige. Følgen af denne Sneeblokade var Posternes Udeblivelse fra begge Sider. Jgaar Aftes sluttede Selskabet Price sine Forestillinger, der have udmærket sig ved en sjelden gracieus Dands; kun Skade, at Theatrets lille Rum og det mindre gode Maskinerie lagde det vakkre Selskab flere Hindringer i Veien ved Udførelsen af Pantommerne saavelsom ved Hr. Lehmanns sjeldne groteste Dands. Hele Selskabet fremkaldtes og høstede et almindeligt bifald. J Aaret 1836 har ved denne Kjøbstads Forligelses Commission i Alt været foretaget 245. Sager, af hvilke de 11 vare udsatte fra det næstforegaaende Aar. Deraf ere forligte eller hævede 168, udsatte 8, til Retten henviste 69, men kun 25 der indstævnte. - Som et lidet glædeligt Tidens Tegn paa den huuslige Lyksalighed kan bemærkes, at medens Antallet af Skilsmissesager mellem Ægtefolk i de senere Aar har været kjendelig aftaget, saa at det i Aaret 1835, endog kun udgjorde een eneste, er derimod i Aaret 1836 ikke foretaget mindre end hele elleve afdette Slags Sager. Ligesom der i Sagernes mere eller mindre heldige Udfald for hvert Aar sædvanlig finder en paafaldende Overeenstemmelse Sted ved samtlige Forligelses Commissionet, i det Hele, vilde det være interessant, fra andre Commissioner at see oplyst, hvorvidt samme Forhold i hine Sager ogsaa maatte vise sig, da Man derved muligt kunde sættes istand til at udfinde den moralske Aarsag, som har Jndflydelse paa dette Resultat. Den i sin mindre Virksomhed driftige og tænksomme Blikkenslagermester Lachmann har i denne Tid fuldført de to første Exemplarer af to Arbeider, som hidtil have været ubekiendte her i Byen. Det eene er en portativ Kakkelovn af Jern blik, der, opstillet, naaer kun en Høide af henved fem Qvarteer og som bestaaer af tre Rør, der kunne tages fra hverandre og sættes det ene indi det andet. Jndretningen staaer paa en Jernblikplade, og i det nederste Rør sættes en dertil afpasset Lampe, hvori fyldes Viingeist (Sprit bruges ikke saa gjerne, formedelst den ubehageligere Damp. J en Tid af mindre end ti Minutter kan ved en saadan Indretning en Reisende faae et lille Værelse opvarmet og han har dertil den Fordeel, ved Hjelp af et Skaft, der sættes ind i en Øsken paa Siden af Jndretningen, at kunne flytte den ind i et andet Værelse. Alle Rørene med Blikflaske, Maal og Lampe til Viingeisten, sættes efter deres Afbenyttelse sammen i det dertil hørende Papfoutteral, der aldeles ligner, og ikke er synderligt større end et almindeligt Foutteral til en spidspuldet Hat, og da kan det Hele uden videre slænges op paa en Vogn. Det tør maaskee antages, at Jndretningen, med en lille Forandring i den, samt en meget simpel Mekanisme i Vognforsædet, ogsaa kan anvendes i en Reisevogn; Prisen er 9 Rbd. Det andet Arbeide er en Blikpuster, omtrent i Form af en forstørret Pistol, for længesiden brugt i de fleste Huse i London. Ved at dreie paa en Knap, der sidder udvendig, omdreies i det Jndvendige en Axe, besat med Vinger eller Klapper, hvorved der af Pusterens Aabning udgaaer en vedvarende Luftstrøm og ikke, som ved de andre Pustere, en afbrudt Blæst i stødeviis. Mekanismen er simpel og har noget tilfælleds med Kornrensningsmaskinens; den store Aabning gjør ogsaa at Pustet ikke ene naaer et enkelt lille Punkt, men berører en vidtløftigere Strækning af Jlden. Prisen er 3 Rbd.; i Engelland, hvor slige Pustere forfærdiges fabrikmæssigen, koste de 15 Mk. Dansk Stykket. (Hemp. Av.)